钦定古今图书集成/明伦汇编/官常典/第664卷 > 明
## 钦定古今图书集成/明伦汇编/官常典/第664卷 > 明

明制，外府州县关津要害处所，各设巡检一员。
按《续文献通考》：明在内不设，在外府州县地方关津
要害处所，各设巡检司巡检一员，俱从九品，率领徭
编弓兵，或二十人，或三十人，专主巡缉盘诘诸务。

### 太祖洪武 年定巡检考满陞降之制

按《明会典》，“凡巡检考满。洪武初定，无私过者陞正九
品；犯私笞者，本等用杖罪降杂职。”

洪武六年。定诸府设所属衙门。有巡检司巡检一人。
按《续文献通考》云云。

洪武二十五年，定“巡检考满以捕获多寡为陞降之
制。”

按《明会典》：“洪武二十五年奏定巡检考满，捕获军囚
盗贼等项，二百名之上，无私杖者陞一级，有私杖对
品用。一百名之上，无私杖者对品用，有私杖降杂职。
三十名之上，无私杖者降杂职，有私杖者降边远杂
职，不满三十名者发边远充军。若有强贼及逃军聚
众劫掠，能擒获以除民害者，二十名之上，无私杖者”
陞一级，有《私杖》者对品用。一十名之上，无《私杖》者对
品用。有《私杖者》降杂职。九名之下，无《私杖》者降杂职，
有《私杖》者降边远杂职。若擒强贼逃军六十名之上，
或止二十名，而又能获军囚二百名之上，及擒伪造
宝钞及伪印者，具奏升用。

### 成祖永乐元年令巡检考满应陞自陈仍旧职者听按明会典永乐元年令巡检考满应陞自陈不堪别用乞仍旧职者听

====英宗正统六年令土官巡检九年通考赴部黜陟====按《明会典》：“正统六年奏准土官巡检，三年、六年攒造
牌册，赴本布政司给由复职，九年通考，赴部黜陟。”

### 宪宗成化 年定巡检考满陞降之例

按《明会典》：“成化间定巡检考满例，获强盗三名至九
名，军囚不及一百名者，无过降杂职，有过降边远杂
职。强盗十名之上，军囚百名之上者，无过对品用。有
笞杖过，降杂职，徒罪降边远杂职。”军囚二百名之上，
强盗二十名之上，有招或不及二十名，或无强盗，无
过陞一级；有笞杖过对品用徒罪降杂职。若获成群
强盗二十名之上，或六十名之上，又有招由军囚二
百名之上，有事由或不及，无过，升一级；有笞杖过，对
品用徒罪，降杂职。若获伪印一颗或二颗，有覆造招
由军囚，不论有无，无过陞一级；有笞杖过，对品用徒
罪，降杂职。

### 孝宗弘治二年令巡检三年考满府州县正官查勘结送之例

按《明会典》：“弘治二年题准，巡检三年考满，以新官更
替日扣算。例限府州县掌印正官，将任内捉获军囚
等项，从实查勘，具结起送。其沿海巡检亦要画图贴
说，以凭查考。若起送无府县巡司保结军囚公文，止
开起数，不开花名”，或止开花名，无籍贯，并所犯事由，
强窃盗抄，招无县印钤缝，伪印不开是何衙门印信，
及令犯人当官覆造相同。丁忧起复。无本司关文、及
洗改更替月日、强窃盗军囚总数者送问

### 神宗万历十年令各处卫所巡检司官系关两处隔越者该管上司注考

按《明会典》云云。

### 皇清